સિરીઝ વિષે: ઓબો એ વેસ્ટર્ન ક્લાસિકલ મ્યુઝિકમાં વપરાતું વાજિંત્ર છે. દેખાવ અને વપરાશમાં શરણાઈ જેવું અને સાંભળવામાં શરણાઈ અને વાંસળી ની વચ્ચેની રેન્જમાં આવે.અને ઓબો વગાડતા સંગીતજ્ઞોને ઓબોઇસ્ટ કહેવાય. આવી એક ઓબોઇસ્ટ બ્લેર ટીંડાલ ની નવલકથા પરથી બનેલી એમેઝોન પ્રાઈમ સિરીઝ મોઝાર્ટ ઈન ધ જંગલ વેસ્ટર્ન ક્લાસિકલ મ્યુઝિક, હાઈ પ્રોફાઈલ ઓર્કેસ્ટ્રા અને આ પ્રોફેશનની ઘણી અંદરૂની વાતો ઉજાગર કરે છે. સિરીઝના બે મુખ્ય પાત્રો હેઈલી રટલીજ(લોલા કર્ક) પોતે એક સંઘર્ષરત ઓબોઇસ્ટ છે અને ન્યુયોર્ક સિમ્ફનિ ઓર્કેસ્ટ્રામાં ઓબો વગાડવું એ એનું મુખ્ય સપનું છે. આ ન્યુયોર્ક સિમ્ફની માં વૃદ્ધ મ્યુઝિક કંડકટર થોમસ પેમ્બ્રિજ(માલ્કમ મેકડોવેલ) રીટાયર થાય છે અને એના બદલે આવે છે યુવા કંડક્ટર રોડરીગો ડીસોઝા(ગાએલ ગાર્સીયા બરનાલ). રોડરીગો બીજા લોકો થી અલગ મ્યુઝિશિયન છે અને એની સંગીત અને જીવનને જોવાની રીત થોમસ પેમ્બ્રિજ અને એના ઓર્કેસ્ટ્રાના અમુક સભ્યો સહીત ઘણા લોકોને સ્ટ્રેન્જ લાગે છે. એવામાં રોડરીગો અને હેઈલી રટલેજ વત્તા બાકીના ઓર્કેસ્ટ્રા અને ન્યુયોર્ક સિમ્ફનીના મેનેજમેન્ટને કઈ રીતે એક બીજા સાથે ભળે છે, એ જોવા જેવું છે.